* **POČETNE UPUTE RODITELJIMA UČENIKA PRVIH RAZREDA**
* **DA VAŠEM PRVAŠIĆU PRILAGODBA NA ŠKOLU BUDE LAKŠA...**
* **Ne morate pričati bajke o školi, ali svakako pričajte pozitivno.**
* **Prijeđite s djetetom nekoliko puta put do škole, POSEBNO ga upozorite na prijelaz preko ceste.**
* **Zajedno s djetetom kupujte sve što mu je potrebno za školu i dozvolite mu vlastiti izbor pri kupnji.**
* -------------------------------------------------------------------------------------------------------------------------
* **Podsjetite dijete na pravila ponašanja: odnos prema vršnjacima i odraslima, pozdravljanje, oslovljavanje, korištenje WC-a, pranje ruku, brigu o osobnim predmetima.**
* **Podsjetite dijete na pravila ponašanja: odnos prema vršnjacima i odraslima, pozdravljanje, oslovljavanje, korištenje WC-a, pranje ruku, brigu o osobnim predmetima.**
* -------------------------------------------------------------------------------------------------------------------------
* **Polaskom u školu dijete mijenja svoj uobičajeni ritam: ustajanje, obroci, vrijeme za rad i igru, odlazak na spavanje...**
* **Vodite računa da djeci treba dovoljno sna – od 9 do 11 sati.**
* **Takvo dijete je odmorno i spremno za rad. Stoga ... priviknite dijete na raniji odlazak na spavanje.**
* **------------------------------------------------------------------------------------------------------------------------**
* **KUĆNI RED ŠKOLE**
* **zvono za ulazak djece nižih razreda u školu je u 8:15/12:40**
* **nastava je za učenike u boravku uvijek ujutro od 8:25 sati do 11:50 ili 12:40 sati, a za učenike u smjenama – jutarnja od 8:25, popodnevna od 12:45**
* **dežurna učiteljica dočekuje djecu u 8:15/12:45 ispred glavnog ulaza u školu (prvo vrijeme po djecu će dolaziti njihova učiteljica dok se malo ne priviknu na prostor škole i ne osamostale)**
* **roditelji ne ulaze u školu - djeca sama ulaze, obuvaju papuče i smještaju se u razred (uz nadzor i pomoć učiteljice)**

**-----------------------------------------------------------------------------------------------------------------------**

* **torbe se ne ostavljaju u školi**
* **školske papuče su obavezne (preporuka su tenisice s gumenim đonom pa će služiti i za TZK)**
* **planirane zajedničke aktivnosti u boravku traju do 15:30 i to je najranije vrijeme odlaska kući**
* **ukoliko dolazite ranije po djecu (zbog nekih pregleda ili putovanja) najavite se dan prije, tada domaću zadaću trebate napraviti kod kuće**
* **djeca u produženom boravku mogu ostati najkasnije do 17:00**
* **tijekom boravka u školi djeca imaju tri obroka: doručak, ručak i užinu**

**-----------------------------------------------------------------------------------------------------------------------**

* **OSTALE INFORMACIJE**
* **Produženi boravak već prvi tjedan ima osiguranu prehranu i redovito radi od utorka 9. rujna 2025.**
* **Rješenja o dječjem doplatku, potvrdu o socijalnoj pomoći i slične potvrde za smanjenje cijene prehrane donijeti na prvi roditeljski sastanak.**
* **Boravak plaćate uplatnicom koju ćete dobivati svaki mjesec.**
* --------------------------------------------------------------------------------------------------------------------------------------------
* **POTREBAN PRIBOR**
* **pisanke A (5 komada)**
* **matematička bilježnica 1/2**
* **geometrijska bilježnica**
* **3 obične olovke (ne tehničke), gumica i šiljilo**
* **malo ravnalo**
* **u pernici imati drvene bojice i flomastere, ljepilo (u stiku, ne tekuće) i škare**

**----------------------------------------------------------------------------------------------------------------------------------------**

* **knjige će djeca dobiti prvi školski dan**
* **OBAVEZNO omotajte knjige i bilježnice, napišite ime i prezime djeteta te razred**
* **također potpišite ili označite ostale stvari**
* **(za lakše snalaženje učenika/učenica možete staviti naljepnice s njihovim imenima sa slovima za knjige i pisanke iz hrvatskog, s brojevima iz matematike i sa životinjama iz prirode i društva)**

**---------------------------------------------------------------------------------------------------------------------------------------**

* **nabavite informativku i na prvu stranu upišite sve dostupne brojeve telefona mame, tate ili ostalih najbližih**
* **nabavite dva fascikla (jedan ostaje u školi, drugi je svakodnevno u školskoj torbi) za umetanje učeničkih radnih materijala**
* **ne nositi vrijedne stvari u školu za koje ne možemo odgovarati**

**TZK** -  **kratke hlačice/tajice, bijela majica**

**LIKOVNI - likovnu mapu ćete kupiti narudžbom u školi (rujan)**

* **pribor za likovni za sada ne nabavljajte, detaljne upute ćete dobiti na prvom roditeljskom sastanku**

**--------------------------------------------------------------------------------------------------------------------------------------**

**PRVI RODITELJSKI SASTANAK bit će u prvom tjednu škole.**

**Snalaženje djeteta u prvom razredu osnovne škole vrlo je važno jer se upravo tada stječu i razvijaju navike i osobine značajne za uspjeh u daljnjem školovanju. Kako bismo djetetu u tome pomogli, pozivamo vas na suradnju.**

**Drago nam je da će vaša djeca postati naši učenici i da ćemo sljedećih godina s vama sudjelovati u njihovom odgoju i obrazovanju.**

**Vaše učiteljice**